Orang India Amerika

India Amerika  atau Indo-Amerika adalah rakyat Amerika Syarikat yang berketurunan India.Orang India Amerika merupakan kumpulan etnik yang paling berjaya dalam sosio-ekonomi di Amerika Syarikat. Rakyat Amerika berketurunan India terdiri daripada 3.1 juta orang, yang mewakili kira-kira 1% daripada penduduk Amerika Syarikat pada tahun 2013. India Amerika juga merupakan kaum etnik ketiga terbesar dari Asia di Amerika selepas Orang Cina Amerika dan etnik Filipina Amerika. Biro Bancian Amerika Syarikat menggunakan istilah Asian Indian untuk mengelakkan kekeliruan dengan orang asli Amerika biasanya dirujuk sebagai American Indian.

Demografi
Menurut Bancian Amerika Syarikat 2010, Orang India Amerika Syarikat meningkat daripada hampir 1,678,765 pada tahun 2000 (0.6% daripada penduduk Amerika Syarikat) ke 2,843,391 pada tahun 2010 (0.9% daripada penduduk Amerika Syarikat), kadar pertumbuhan sebanyak 69.37% , salah satu daripada kumpulan etnik yang paling pesat berkembang di Amerika Syarikat, walaupun ia masih salah satu daripada komuniti yang paling kecil di Amerika Syarikat.

Biro Banci Amerika Syarikat menyatakan bahawa terdapat  679,173 orang India di Kawasan metropolitan New York dan ia menjadikanya kawasan metropolitan yang mempunyai penduduk etnik India yang paling terbesar di Amerika Syarikat. Sekurang-kurangnya dua puluh enklaf India Amerika disifatkan sebagai Little India telah muncul dalam kawasan metropolitan Bandar Raya New York.

Kawasan metropolitan lain dengan populasi besar etnik Indiam di Amerika ialah  Atlanta, Baltimore-Washington, Boston, Chicago, Dallas-Ft. Worth, Detroit, Houston, Los Angeles, Philadelphia, dan San Francisco-San Jose-Oakland.

Jumlah dan peratus kaum India mengikut negeri di Amerika Syarikat

Statistik mengenai kaum India di Amerika Syarikat
Pada tahun 2006, daripada 1,266,264 imigren ke Amerika Syarikat , 58,072 berasal dari India. Imigresen dari India kini berada pada paras tertinggi dalam sejarah. Antara tahun 2000 dan 2006, 421,006 pendatang India telah dimasukkan ke AS, meningkat daripada 352.278 dalam tempoh 1990-1999.Kaum India terdiri daripada 16.4 peratus daripada masyarakat Asia-Amerika. Pada tahun 2000, penduduk India yang dilahirkan di Amerika Syarikat adalah 1,007,000. Menurut Biro Banci Amerika Syarikat, di antara tahun 1990 dan 2000, penduduk India di Amerika Syarikat meningkat 130% - 10 kali purata negara sebanyak 13%.
Kajian bersama Duke University – UC Berkeley mendedahkan bahawa jumlah kaum India yang mengasaskan syarikat kejuruteraan dan teknologi adalah lebih banyak berbanding pendatang dari UK, China, Taiwan dan Jepun digabungkan. Kajian oleh AnnaLee Saxenian pada tahun 1999 melaporkan bahawa satu pertiga daripada saintis dan jurutera di Silicon Valley adalah kaum India. Penyelidikan beliau menunjukkan bahawa pada tahun 1998, tujuh peratus daripada syarikat berteknologi tinggi di Lembah Silikon dipimpin oleh CEO berbangsa India. Satu kajian baru-baru ini menunjukkan bahawa 23% daripada  graduan sekolah perniagaan di India mengambil pekerjaan di Amerika Syarikat

Rujukan

Ameika India